Suomen lippukysymys
Suomen Senaatin pöytäkirja tehty Senaatin istunnossa Waasassa helmikuun 15 päivänä 1918 esittelyssä Talousosaston Kansliasta. Läsnä olivat Senaattorit Renvall, Arajärvi, Frey ja Pehkonen.

Pöytäkirjaa piti allekirjoittanut Hovioikeudennotari.

Tämä merkittyä esitteli 1) Hovioikeudennotari Boström Talousosaston Kanslian virkaa toimittavan Päällikön ilmoituksen siitä, että Senaatin tuli määrätä, mitä lippua oli käytettävä toistaiseksi Suomen kauppalippuna, minkä johdosta

Senaatti päätti määrätä että hallituksen eduskunnalle kansallislipuksi ehdottamaa leijonalippua oli käytettävä Suomen kauppalippuna, kunnes eduskunta oli Suomen lippukysymyksen ratkaissut; ja oli tästä kirjelmällä Kauppa- ja Teollisuustoimituskunnasta ilmoitettava Waasan ja Oulun luotsauspiirin päällikölle ynnä Iisalmen, Joensuun, Jyväskylän, Kaskisen, Kemin, Kokkolan, Kristiinankaupungin, Kuopion, Mikkelin, Oulun, Pietarsaaren, Raahen, Tornion, Uudenkaarlepyyn ja Waasan kaupungin tullikamareille tiedoksi ja noudatettavaksi.

H. J. Boström         Heikki Renvall

Pöytäkirja julistettiin heti tarkistetuksi.

Ragnar Holsti

</div>

Lähde
 Kansallisarkistossa oleva Vaasan senaatin talousosaston arkisto, C:1 pöytäkirjat 1918.

1918
Liput
Vaasan senaatti